Tarybos sprendimas
1996 m. liepos 25 d.
dėl Europos bendrijos ir Izraelio Valstybės mokslinio ir techninio bendradarbiavimo susitarimo sudarymo
(96/505/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 130 m straipsnį kartu su 228 straipsnio 2 dalies pirmu sakiniu ir į 228 straipsnio 3 dalies pirmą pastraipą,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija ir Izraelis vykdo konkrečias tyrimų programas bendro domėjimosi srityse;
kadangi remdamosi ankstesne patirtimi, įgyta pagal 1975 m. Europos ekonominės bendrijos ir Izraelio Valstybės susitarimą [2], abi šalys pareiškė siekiančios sukurti glaudesnę ir platesnę struktūrą bendradarbiauti mokslo ir technologijų srityje;
kadangi Izraelio Valstybė iš vienos pusės bei Europos bendrija ir jos valstybės narės iš kitos pusės pasirašė Europos-Viduržemio jūros regiono šalių asociacijos sutartį, numatančią derybas dėl bendradarbiavimo susitarimo mokslo ir technologijų srityje;
kadangi Taryba savo 1994 m. rugsėjo 29 d. sprendimu įgaliojo Komisiją derėtis dėl Europos bendrijos ir Izraelio Valstybės mokslinio ir techninio bendradarbiavimo susitarimo;
kadangi Taryba savo 1996 m. kovo 18 d. sprendimu nusprendė, kad mokslinio ir techninio bendradarbiavimo susitarimas turėtų būti pasirašytas Europos bendrijos vardu;
kadangi mokslinio ir techninio bendradarbiavimo susitarimas buvo pasirašytas 1996 m. kovo 25 d.;
kadangi Europos bendrijos ir Izraelio Valstybės mokslinio ir techninio bendradarbiavimo susitarimas turėtų būti patvirtintas,
NUSPRENDĖ:
1 straipsnis
Bendrijos vardu patvirtinamas Europos bendrijos ir Izraelio Valstybės mokslinio ir techninio bendradarbiavimo susitarimas.
Susitarimo tekstas pridedamas prie šio sprendimo.
2 straipsnis
Tarybos pirmininkas Bendrijos vardu paskelbia susitarimo 13 straipsnyje numatytą pranešimą.
Priimta Briuselyje, 1996 m. liepos 25 d.